《秀亭秋怀十五首》
元代·方回

秋风西北来，一夕几万里。
湛湛长江枫，落叶逝流水。
自非贞劲草，颜色槁欲死。
时当蛰蛟龙，么麼况蝼蚁。
塞墐非不可，旨蓄焉所恃。
空褚乏裳衣，敝絮谁与理。
阳春何日还，悲哉远游子。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。